  Майя Бывальцева 12-тӥ толшорлы Удмуртиын коронавирусэн черлан 59 выль учыръёсты пусйизы. Висьыны усемъёс пӧлын 14 пиналъёс но 65 арессэс ортчем 12 арлыдоос. Со сярысь элькунысь оперативной штаб ивортӥз. Диагноззы Ижкарын 25 улӥсьёслэн зэмаз, Алнаш ёросын – сизьым, Пичи Пурга, Ува ёросъёсын – быдэн ньыль, Камбарка ёросын – куинь, Кизнер, Сюмси ёросъёсын, Глазкарын, Воткаын – быдэн кык, Дэри, Каракулино, Кияса, Красногорск, Сьӧлта, Эгра, Якшур-Бӧдья ёросъёсын – быдэн одӥг муртлэн. 174 адями йӧназ. Куинь мурт улонысь кошкиз. Воргоронъёслы 41, 53, 79 арес вал. 12-тӥ толшорлы Удмуртиын коронавирусэн черлан 79 сюрс 772 учыръёс лабораториосын зэматэмын. 69 сюрс 918 адями йӧназ, 3 сюрс 447 мурт улонысь кошкиз. Та дыре 104 висисьёслэн тазалыксы секыт лыдъяське. Берло нунал ӵоже коронавируслы 5 сюрс 706 эскеронъёс ортчытӥзы. Коронавируслэсь прививка 673 сюрс 728 адями пуктӥз, со пӧлысь 524 сюрс 207 мурт кык компонентэн. «Спутник Лайт» вакцинаез 116 сюрс 109 адямилы пуктӥзы. Тегъёс: Тазалык коронавирус висён Ижкар Удмуртия  